Document ID: /roh_data/filtered/swiss_laws_in_ROHinterleaved.jsonl.gz/27226

This text was translated from DE into Rumantsch Grischun.

Soll eine Gewässerstrecke, die im Gebiet mehrerer Kantone liegt, oder sollen in ein und demselben Wasserkraftwerk mehrere Gewässerstrecken, die in verschiedenen Kantonen liegen, nutzbar gemacht werden und können sich die beteiligten Kantone nicht einigen, so entscheidet nach Anhörung der Kantone das Eidgenössische Departement für Umwelt, Verkehr, Energie und Kommunikation (Departement). Es hat die Gesetzgebung der Kantone und die Vor- und Nachteile des Werkes für sie in billiger Weise zu berücksichtigen. Wenn die geplante Wasserwerksanlage durch die Veränderung des Wasserlaufs oder durch die Inanspruchnahme von Grund und Boden die Ansiedelung oder die Erwerbsverhältnisse der Bevölkerung eines Kantons erheblich und unverhältnismässig beeinträchtigen würde, so soll das Departement die Konzession nur mit Zustimmung dieses Kantons erteilen.Fassung gemäss Ziff. I des BG vom 13. Dez. 1996, in Kraft seit 1. Mai 1997  (AS 1997 991; BBl 1995 IV 991). Bezeichnung gemäss nicht veröffentlichtem BRB vom 19. Dez. 1997.

Sch’in traject d’aua ch’è situà sin il territori da plirs chantuns duai vegnir utilisà, u sche plirs trajects d’aua ch’èn situads en plirs chantuns duain vegnir utilisads en in’unica e medema ovra idraulica, e sch’ils chantuns pertutgads n’arrivan betg da sa cunvegnir, decida il Departament federal per ambient, traffic, energia e communicaziun (departament) suenter avair tadlà ils chantuns. Il departament sto tegnair quint duidamain da la legislaziun dals chantuns sco er dals avantatgs e dals dischavantatgs che l’ovra ha per els. Sche l’ovra idraulica planisada avess ina influenza negativa sproporziunada sin ils abitadis u sin la basa d’existenza da la populaziun d’in chantun pervia da la midada dal curs d’aua u pervia dal diever da terren, duai il departament surdar la concessiun mo cun il consentiment da quest chantun.Versiun tenor la cifra I da la LF dals 13 da dec. 1996, en vigur dapi il 1. da matg 1997 (AS 1997 991; BBl 1995 IV 991). Designaziun tenor il COCF betg publitgà dals 19 da dec. 1997.